Įsakymas

**DĖL ŽADEIKIŲ SENIŪNIJOS SENIŪNAIČIŲ ATŠAUKIMO**

2019 m. spalio 16 d. Nr. DĮV-829

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, 33 straipsnio 15 dalimi, Šilalės rajono savivaldybės seniūnaičių rinkimo ir atšaukimo tvarkos aprašo, patvirtinto Šilalės rajono savivaldybės tarybos 2019 m. birželio 21 d. sprendimo Nr. T1-134 ,,Dėl Šilalės rajono savivaldybės seniūnaičių rinkimo ir atšaukimo tvarkos aprašo patvirtinimo“ 1 punktu, 37.4 ir 38.6 papunkčiais:

1. A t š a u k i u nuo 2019 m. spalio 17 d. iš seniūnaičio pareigų Šilalės rajono savivaldybės administracijos Žadeikių seniūnijos seniūnaičius:
	1. Padvarninkų seniūnaitijos – Alvydą Žiogą;
	2. Palokysčio seniūnaitijos – Arvydą Luganecką;
	3. Prapymo seniūnaitijos – Rimvydą Girčį;
	4. Žadeikių seniūnaitijos – Kazį Paliaką.
2. Į p a r e i g o j u:
	1. Žadeikių seniūnijos seniūną šio įsakymo nuorašus įteikti 1 punktu iš pareigų atšauktiems seniūnaičiams;
	2. atšauktus seniūnaičius ne vėliau kaip per 5 darbo dienas nuo šio įsakymo gavimo dienos grąžinti seniūnaičio pažymėjimą, veiklos dokumentus, atsiskaityti už savo, kaip seniūnaičio, veiklai skirtas išmokas.
3. P r i p a ž į s t u netekusiais galios:
	1. Šilalės rajono savivaldybės administracijos direktoriaus 2017 m. rugsėjo 13 d. įsakymo Nr. DĮV-1228(5.1E) ,,Dėl Kazio Paleko patvirtinimo Šilalės rajono savivaldybės administracijos Žadeikių seniūnijos Žadeikių seniūnaitijos seniūnaičiu“ 1 punktą su visais pakeitimais ir papildymais.
	2. Šilalės rajono savivaldybės administracijos direktoriaus 2018 m. spalio 5 d. įsakymą Nr. DĮV-1116 ,,Dėl Šilalės rajono savivaldybės administracijos Žadeikių seniūnijoje išrinktų seniūnaičių sąrašo patvirtinimo“.
4. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Žadeikių seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

|  |  |  |
| --- | --- | --- |
| Administracijos direktorius |  |  Valdemaras Jasevičius |